ועדת הכנסת, כנסת 25, פרוטוקול מספר 54, 2023-06-12 00:00

ינון אזולאי: אני מתכבד לפתוח את ועדת הכנסת

ינון אזולאי:  היום יום שני, כ"ג בסיון תשפ"ג, 12 ביוני 2023

ינון אזולאי:  על סדר-היום: א

ינון אזולאי:  בקשת יושב ראש ועדת הפנים והגנת הסביבה להקדמת הדיון בהצעת חוק הדרכונים (תיקון מס' 10), התשפ"ג, לפני הקריאה השנייה והשלישית

ינון אזולאי:  יש פה בקשה לפטור מחובת הנחה, היות שהסיפור של הדרכונים זה סיפור שבעצם מקדם לנו את הוויזות

ינון אזולאי:  אגב, זה על פי דרישתה של ארצות הברית, על מנת לסיים עם חוק הוויזות

ינון אזולאי:  מעבר לכך, עוד שבועיים זה כבר יהיה מאוחר מדי, אנחנו הולכים לקראת סיום המושב

ינון אזולאי:  ולכן אנחנו מבקשים פטור

ינון אזולאי:  יש פה גם נציג ממשרד הפנים, גיל, שיכול גם להסביר את הנושא

ארבל אסטרחן: ואם אפשר גם להתייחס לזה שתחילתו של החוק ביולי, כשמדברים על הדחיפות

משה טור פז: אדוני היושב-ראש, אני הבנתי שאין קשר בין תיקון מס' 10 לבין הוויזות האמריקניות

ינון אזולאי: זו בקשה שלהם

ינון אזולאי:  גיל תכף יסביר את זה

משה טור פז: אז לכן אני שואל

ינון אזולאי: זו בקשה של ארצות הברית

ינון אזולאי:  גיל, בבקשה, שם ותפקיד לפרוטוקול

גיל ברינגר: אני משנה למנכ"ל רשות האוכלוסין

גיל ברינגר:  הסברנו בדיון האחרון בוועדת הפנים לאורך דקות ארוכות את הקשר המורכב שקיים

גיל ברינגר:  אני אסביר אותו שוב בקצרה לוועדת הכנסת

גיל ברינגר:  החוק במקורו נוצר ללא שום קשר

גיל ברינגר:  הוא גם הוצע בקדנציה הקודמת וגם בזו שלפניה

גיל ברינגר:  הוא מסתנכרן בחודשים האחרונים יחד – מבחינת הטיימינג, לא מבחינת המהות בהכרח - - -     

זאב אלקין: אתה יכול להסביר?     

גיל ברינגר: אני מייד אסביר

גיל ברינגר:  הוא מסתנכרן מבחינת הטיימינג עם דרישה אמריקנית עקרונית

גיל ברינגר:  מה הדרישה האמריקנית העקרונית? לסתום פרצות מסוימות שמבחינת האמריקנים התגלו בהליך שבו ישראל נותנת דרכונים זמניים, ובחלקים מסוימים של הליך העלייה

גיל ברינגר:  ישראל הציעה מספר פתרונות, שאנחנו מבחינתנו רואים אותם כסל אחד, שאמור להניח את דעתם של האמריקנים

גיל ברינגר:  יש פה מספר פתרונות שלא קשורים בחקיקה, והחקיקה היא רכיב אחד - - -     

זאב אלקין: וכל הפתרונות שלא קשורים לחקיקה כבר מוצו?      

גיל ברינגר: אני אסביר עוד רגע

זאב אלקין: הם בוצעו?     

גיל ברינגר: כן

זאב אלקין: כאילו זה הדבר האחרון?     

גיל ברינגר: נכון, זה הדבר האחרון בסל הפתרונות שישראל התחייבה לו

גיל ברינגר:  ישראל התחייבה לאמריקנים לסיים את הדבר הזה במהלך חודש מאי

גיל ברינגר:  היו עיכובים שונים של הכנסת בעניין הזה, גם ענייני תקציב וגם עניינים אחרים

גיל ברינגר:  אנחנו בעצם בנקודה בזמן שאנחנו במשא-ומתן עם האמריקנים לא עומדים בהתחייבות שנתנו לסיים את הדבר הזה במהלך חודש מאי, ומכאן הדחיפות המיוחדת שיש בדבר הזה

גיל ברינגר:  זו גם הייתה הסיבה שביקשנו בשעתו מוועדת הכנסת פטור מחובת הנחה לפני הקריאה הראשונה

זאב אלקין: אבל בדיון - - -     

ינון אזולאי: זאב, רק רגע, יצוין שיש גם בקשה בכתב של יושב-ראש ועדת הפנים, חבר הכנסת יעקב אשר, שהוא מבקש לאור הדחיפות את הפטור

זאב אלקין: בדרך כלל נהוג במצב כזה לבוא לפה ולהציג את הבקשה, אבל בסדר

ינון אזולאי: אם יש בקשה בכתב אז זה גם מתקבל

זאב אלקין: השאלה שלי לגיל: בדיון בוועדה אתה הגדרת את זה כך – אני מצטט מהזיכרון אבל מקווה שאני לא טועה – אמרת: אין בקשה אמריקנית ספציפית על החוק הזה

זאב אלקין:  יש קשיים מסוימים שהאמריקנים העלו מולנו, בין השאר בנושא הזה של דרכונים זמניים

זאב אלקין:  יש סל של פתרונות אפשריים, בין השאר על חלק מהבעיות עונה החוק הזה

זאב אלקין:  יכולנו ללכת לפתרונות אחרים

זאב אלקין:  אנחנו מאמינים בחוק הזה בלי שום קשר לבקשה האמריקנית, ולכן ראינו בקידום החוק פתרון לנושאים האלה

זאב אלקין:  האם הפתרונות האלטרנטיביים שעליהם דיברת, שיכלו להחליף את החוק, הם ניתנים לביצוע מהיר?     

גיל ברינגר: הפתרונות הנוספים הם לא פתרונות אלטרנטיביים לחוק, הם בצד החוק

גיל ברינגר:  האמריקנים זיהו פרצות - - -     

זאב אלקין: אבל נשאלת בוועדה, גיל: האם החוק הזה הכרחי? והאם זו דרישה אמריקנית? אמרת: לא

גיל ברינגר: לא, לא

זאב אלקין: אמרת שהיו דרכים אחרות - - -     

ינון אזולאי: תן לו לענות

ינון אזולאי:  שאלת, זאב

זאב אלקין: לא, הוא נשאל בוועדה

ינון אזולאי: לא, אבל אפילו אני הבנתי את השאלה

גיל ברינגר: אני נשאלתי את השאלה הזאת, ועניתי בוועדה, ואני אענה עכשיו שוב

ינון אזולאי: בבקשה

גיל ברינגר: האמריקנים הציגו דרישה עקרונית

גיל ברינגר:  הדרישה העקרונית שלהם היא לפתור פרצות שהתגלו מבחינתם בהליך שבו ישראל נותנת דרכונים זמניים, ובמקטעים מסוימים בהליך העלייה

גיל ברינגר:  ישראל הציעה סל של פתרונות לדבר הזה

גיל ברינגר:  הפתרונות האלה הן לא פתרונות חלופיים אחד לשני, הם פתרונות מצטברים אחד עם השני

גיל ברינגר:  פתרונות אחרים כבר בוצעו בזמנים שישראל התחייבה להם מול האמריקנים

גיל ברינגר:  הנושא הזה, שהוא חלק מסל הפתרונות שאנחנו נותנים לאמריקנים, גם הוא היה אמור להסתיים במהלך מאי

גיל ברינגר:  הוא לא הסתיים במהלך מאי

גיל ברינגר:  ישראל כבר נמצאת בעצם - - -     

זאב אלקין: הבחירה של הקואליציה לתעדף חוקים אחרים, אבל בסדר

גיל ברינגר: לא נכנס לזה

גיל ברינגר:  זהו, זו האמת

זאב אלקין: אבל זה ברמה של 24 שעות? הרי אנחנו דנים פה על פטור של 24 שעות

זאב אלקין:  צריך לזכור על מה אנחנו דנים

זאב אלקין:  זה לא פטור משבוע

ינון אזולאי: זה לא 24 שעות, זה אפילו יותר

זאב אלקין: איך יותר?     

ינון אזולאי: כי אתם תגידו שזה לא בהסכמה, אז מחר לא תביא את זה, ואז זה יגיע ליום רביעי, שלא מעלים בשנייה ובשלישית

ינון אזולאי:  ואז תגיע לשבוע הבא

ינון אזולאי:  ואם אתה מגיע לשבוע הבא, אתה מגיע בעצם למצב שאתה כבר נמצא בסד זמנים מאוד מאוד לחוץ

ינון אזולאי:  ולכן אנחנו מבקשים את הפטור, שזה יהיה היום, אחרי שנסתיימה החקיקה, כדי לזרז את ההשלמה של החוק

זאב אלקין: חבר הכנסת אזולאי, קודם כול לקואליציה מותר להביא חקיקה ממשלתית ביום שלישי

זאב אלקין:  יש לזה מחיר מסוים בהתנהלות מול האופוזיציה, שהיא בוחרת לא לשלם אותו

ינון אזולאי: אגב, אנחנו בחרנו לשלם, ואתם ביקשתם וגם הגענו להבנות – וזה טוב, אני לא אומר שלא – גם בשבוע שעבר וגם השבוע, כדי שלא - - -      

זאב אלקין: השבוע לא הייתה בקשה ביום שלישי

ינון אזולאי: אז לכן אני אומר לך שלא

זאב אלקין: לא הייתה בקשה על יום שלישי

ינון אזולאי: אני אומר לך שהייתה בקשה, אני קצת מעורה במה שקורה

זאב אלקין: גם אני, היות שאני חלק מהמשא-ומתן - - -     

ינון אזולאי: אז יכול להיות שכל אחד מעורה עם מישהו אחר

ינון אזולאי:  אחר כך נשב לעשות הצלבת מידע

זאב אלקין: אני מול יו"ר הקואליציה, לא יודע על מישהו אחר שקיים פה בהקשר הזה

זאב אלקין:  אבל בסופו של דבר אני שואל: האם מבחינת האמריקנים זה דחוף ברמה כזאת שצריך לבקש פטור של 24 שעות, או אפילו כשיטתו של חבר הכנסת אזולאי, פטור של כמה ימים?     

גיל ברינגר: אנחנו באיחור של כמה שבועות

זאב אלקין: זו בחירה של הממשלה

גיל ברינגר: רק רגע

גיל ברינגר:  אנחנו באיחור של כמה שבועות עם העניין הזה

גיל ברינגר:  אנחנו בתהליך של משא ומתן

גיל ברינגר:  מכיוון שאדוני מכיר תהליכים של משא ומתן, אז הוא מבין את המורכבות שיש בעניין, אז אני לא מתכוון פה - - -     

זאב אלקין: זו הסוגיה האחרונה שנשארה מבחינת ההתחייבויות הישראליות?         

גיל ברינגר: זו הסוגיה האחרונה שנשארה בסל הפתרונות שעליו אני כרגע מדבר

זאב אלקין: בנושא הזה

זאב אלקין:  ובנושאים אחרים?     

גיל ברינגר: אני חושב שזה לא הנושא של הדיון

זאב אלקין: אבל זה חשוב

זאב אלקין:  אם יש נושאים אחרים שלא סיימתם - - -     

ינון אזולאי: זה החוק האחרון שאתם אמורים להביא בסיפור הזה?     

גיל ברינגר: כן

ינון אזולאי: תודה

ינון אזולאי:  אם זה החוק האחרון – תודה רבה, גיל

ינון אזולאי:  יש עוד מישהו שרוצה להתייחס?     

זאב אלקין: בוודאי

ינון אזולאי: בבקשה

ינון אזולאי:  אתה מזכיר לי אותי, שאני מבקש להתייחס גם אחר כך, אחרי שהתייחסתי

זאב אלקין: לא, שאלתי שאלות הבנה עד עכשיו, לא התייחסתי

ינון אזולאי: אני אמרתי שאתה מזכיר לי אותי

משה טור פז: אילנות גבוהים

זאב אלקין: אני לוקח את זה כמחמאה

זאב אלקין:      בתמונה שהוצגה כאן על ידי הממשלה למעשה, אם אני מבין נכון, גיל, יש עוד נושאים לא סגורים

זאב אלקין:  לאו דווקא בנושא של הדרכונים הזמניים, אבל בנושאים אחרים שצריך לפתור אותם כדי לסיים את הסוגיה של פטור מוויזות

זאב אלקין:  אז ממילא מדינת ישראל בסיום החקיקה הזאת, במידה שיינתן פטור והחוק יעבור הלילה, לא תוכל להגיד לאמריקנים: סיימתי את כל התחייבויותיי בכל הנושאים

זאב אלקין:  מבחינתנו השולחן נקי, אפשר לגשת - - -     

ינון אזולאי: שנייה, תן לו לסיים את השאלות, אחר כך תענה על הכול

ינון אזולאי:  אני רוצה שאם יש לעוד מישהו שאלות, אז שתוכל לענות על הכול

זאב אלקין: אז על פניו זאת התמונה שהוצגה

זאב אלקין:  בתמונה כזאת אני לא מבין למה צריך לבקש פטור מחובת הנחה לקריאה שנייה ושלישית, כשהממשלה בחרה לא לקדם את החוק הזה בזמנו, לא בפטור בקריאה ראשונה

זאב אלקין:  הרי היה ויכוח על זה כאן, ובסוף יו"ר הקואליציה החליט שהוא מתעדף דברים אחרים

זאב אלקין:  וזה לא היה כל כך דחוף כדי להביא את זה לפני התקציב, אלא הוא משך את הבקשה שלו לפטור, וירד מהרעיון להביא את זה לפני התקציב, למרות שהייתה אפשרות להתחיל את תהליך החקיקה שבועות קודם

זאב אלקין:       אז כשלממשלה ולקואליציה לא דחוף, והן מחכות במשך שבועות, למה צריך לקחת מהכנסת את הכלי הזה המינימלי של 24 שעות שמגיע לה? בדרך כלל קורים דברים הפוכים: נותנים פטור לקריאה ראשונה, ולא תמיד זה מתורגם לפטור לשנייה ולשלישית

זאב אלקין:  אבל פה הממשלה ביקשה פטור מקריאה ראשונה, חזרה בה מהבקשה, החליטה שזה לא כל כך דחוף, עיכבה, נדמה לי, בשלושה שבועות את הקריאה הראשונה, ועכשיו באים אלינו ואומרים: למרות שהחוק עוד לא הונח על שולחן הכנסת, הוא יונח רק היום, אנחנו רוצים לעבור מייד לדיון בו ולהצבעה

זאב אלקין:       אני חושב שזה לא מוצדק, גם מבחינת ההתנהלות של הממשלה מול הכנסת

זאב אלקין:  אם לממשלה זה לא היה דחוף והיא הייתה מוכנה לחכות כמה שבועות, היא יכולה להתכבד ולחכות 24 שעות; או אפילו לשיטתך, אם מכל מיני שיקולים קואליציוניים זה ידחה ליום שני הבא, לפי התמונה שמוצגת כאן, אני לא רואה שהשמיים ייפלו, וזה הדבר שבגללו כן יהיה פטור מוויזות או לא יהיה פטור מוויזות, בגלל ההפרש הזה של שבוע

זאב אלקין:       בלי שום קשר, אני כרגע לא נכנס לדיון לגופו של החוק, כי בדיון בוועדה הוצעו פתרונות שהיו פותרים את סוגייה האמריקנית, ושהם מתאימים לנתונים סטטיסטיים שהצגתם, ועדיין התעקשתם ללכת לנוסחה המחמירה, שאין בינה לבין הבקשה האמריקנית ולא כלום

זאב אלקין:  אבל זה כבר דיון - - -     

ינון אזולאי: את זה יש לך כבר 8 שעות במליאה לנמק

זאב אלקין: זה כבר דיון לגופו של החוק

זאב אלקין:  אבל אני כרגע מדבר על הבקשה לפטור מחובת הנחה

זאב אלקין:  לא רואה לה שום הצדקה שום הצדקה בנסיבות האלה

ינון אזולאי: תודה

ינון אזולאי:  בבקשה, חבר הכנסת משה טור פז

משה טור פז: אני רוצה להמשיך להחרות ולחזק אחרי חבר הכנסת אלקין בהקשר של השידוך פה של חוק הדרכונים בהקשר האמריקני

משה טור פז:  אני חושב שהשידוך הזה הוא לא מובן מאליו בעיניי, גם אחרי דבריו של עו"ד ברינגר

משה טור פז: , ויש פה איזושהי שאלה

זאב אלקין: אל תדאג, גם בוועדה אחרי שלושה דיונים הוא לא היה מובן

משה טור פז: בדיוק

משה טור פז:  לכן אני מעלה את זה כאן

משה טור פז:  כי התיקון שנעשה ב-2017, שבעצם אפשר לשר הפנים לתת דרכונים באופן מיידי, בניגוד לנוהל שלפני כן, שזה לקח כמה חודשים כמו שקורה ברוב העולם, היה נתון למחלוקת מראש

משה טור פז:  והיה ויכוח, היו נקודות בעד ונקודות נגד

משה טור פז:  העובדה שנושא כל כך קריטי, שיש לו השלכות על כל מדיניות ההגירה של ישראל, מגיע כאן לוועדת הכנסת לדיון כל כך מהיר לפני הדיון בקריאה שנייה והשלישית, בעיניי יש בו טעם לפגם

משה טור פז:  מן הראוי מבחינת התהליך – אני אומר: גם על ההחלטה יש סימן שאלה בעיניי, אני מודה על האמת, אני אפילו לא משוכנע איפה נמצאת האמת

משה טור פז:  אני רק אומר: יש פה דיון מורכב על המשמעויות של העובדה שאנחנו עכשיו מזיזים למצב שלפני 2017

משה טור פז:  יש פה שאלה

משה טור פז:  ולכן בעיניי מן הראוי למצות את הדיון, ובשביל זה לא עושים פטור מחובת הנחה אלא ממצים את התהליכים

ינון אזולאי: אגב, הדיון מוצה, הסיפור הוא רק טכני

ינון אזולאי:  מבחינת הדיון, הוא מוצה בוועדות

משה טור פז: אני מבין

משה טור פז:  אבל אנחנו בוועדת הכנסת עוסקים בטכני

משה טור פז:  הטכני נועד לתת מקום לתהליך

משה טור פז:  ובעיניי התהליך לא מוצה, ולכן לא נכון לתת פה פטור מחובת הנחה

ינון אזולאי: תודה

ינון אזולאי:  חבר הכנסת ארז מלול, חבר ועדת הפנים – בכל מקרה, מי ששאל, אם בשם יושב-ראש הוועדה, אני הצגתי, אבל אני מאמין שתעשה את זה יותר טוב, אז תציג את זה

ארז מלול: בטוח לא יותר טוב ממך

ארז מלול:  כבוד היושב-ראש אמר במשפט אחד: זה טכני

ארז מלול:  הדיון מוצה

ארז מלול:  היה דיון מעמיק, מקיף, עם משרד הפנים, עם האחראי על כל הנושא של הוויזות מארצות הברית, גיל, ולדעתי אין טעם לסחוב עוד

ארז מלול:  משרד הפנים צריך להתכונן לעניין

ארז מלול:  משרד הפנים צריך להחיל את הסיכומים

ארז מלול:  ולכן הוועדה צריכה לקבל את הפטור מהנחה

ארז מלול:  תודה

ינון אזולאי: תודה

ינון אזולאי:  מי בעד הפטור, בבקשה?     

נועה בירן-דדון: שבעה בעד

ינון אזולאי: מי נגד?      

נאור שירי: בטח שאני אהיה נגד

ינון אזולאי: מי נמנע?      

ינון אזולאי: אושר

ינון אזולאי: טוב, הפטור התקבל

נאור שירי: אני חושב ששווה רוויזיה על זה, לא?     

ינון אזולאי: זו החלטה שלך

ינון אזולאי:  אנחנו לא מתערבים בהחלטות של האופוזיציה

נאור שירי: אני לא יודע - - -     

ינון אזולאי: טוב

ינון אזולאי:  אנחנו עוברים לנושא הבא

זאב אלקין: כמה חברים קבועים היו בדיון?     

קריאה: לא צריך

זאב אלקין: אה, שנייה-שלישית, כן

זאב אלקין:  אז רוויזיה

ינון אזולאי: היית שואל אותי לפני זה, הייתי עושה לך את זה בכיף

זאב אלקין: רוויזיה

ינון אזולאי: רוויזיה? בבקשה, נאור ביקש

ינון אזולאי:  אתה ביקשת, נאור?     

נאור שירי: כמובן

ינון אזולאי: ביקש

ינון אזולאי:  גם זאב וגם נאור ביקשו רוויזיה

נאור שירי: אני נותן לנציג ועדת הפנים השני לחשוב על עמדתו בנושא

החוק הבאות:  << נושא >> 1

החוק הבאות:  הצעת חוק הבנקאות (שירות ללקוח) (תיקון – שינוי או סיום תוכנית הטבות בנקאית), התשפ"ג–2023 (פ/2871/25) << נושא >>      

ינון אזולאי: אנחנו עוברים לנושא הבא בסדר-היום: קביעת ועדות לדיון בהצעות החוק הבאות - - -     

ארבל אסטרחן: כל אחד בנפרד

ארבל אסטרחן:  הצעת חוק הבנקאות (שירות ללקוח) (תיקון – שינוי או סיום תוכנית הטבות בנקאית), התשפ"ג, של חבר הכנסת מישרקי וקבוצת חברי הכנסת

ארבל אסטרחן:  ההמלצה של הלשכה המשפטית – לוועדת הכלכלה

זאב אלקין: מה האפשרויות שעלו במליאה?     

ינון אזולאי: במליאה היה מיזמים ציבוריים ועוד, כנראה גם ועדת הכלכלה הייתה

ינון אזולאי:  המלצת הלשכה המשפטית: ועדת הכלכלה

ינון אזולאי:  הצעת יושב-ראש הוועדה: מיזמים

זאב אלקין: בניגוד להמלצת הלשכה המשפטית?     

ארבל אסטרחן: הבנתי שיו"ר ועדת הכלכלה הסכים

ינון אזולאי: זה בהסכמה שלה

ארבל אסטרחן: ועדת מיזמים היא ועדה שמטבע הדברים לוקחת - - -     

זאב אלקין: אבל מה קשור חוק בנקאות למיזמים? שם דובר על מיזמים בתחום התשתיות

זאב אלקין:  מה זה קשור?     

ארבל אסטרחן: לא קשור

זאב אלקין: לא קשור בכלל

זאב אלקין:  יש נושאים שהם על התווך

זאב אלקין:  כשהיה חוק מיזמים לאומיים עצמו, יכולתי להבין את זה

זאב אלקין:  פה זה נושא נטו של ועדת הכלכלה, של בנקאות, לא קשור למיזמים, נושא פרטני מאוד

ארבל אסטרחן: נכון

ארבל אסטרחן:  זה חוק של ועדת הכלכלה, שנחקק בוועדת הכלכלה?     

זאב אלקין: מה הקשר? אתם עושים חוכא ואיטלולא מהכנסת בצורה בלתי הגיונית לחלוטין

זאב אלקין:  אגב, שתי הוועדות הן של הקואליציה, זה לא שיש פה שיקול של קואליציה-אופוזיציה

ינון אזולאי: תשמע, זאב, מי ששומע אותך פעם ראשונה, חושב שבאמת דבריך כנים, שאף פעם זה לא קרה פה

זאב אלקין: לא

זאב אלקין:  ברמה כזאת? כשאין סיבה? לא עושים את זה

ינון אזולאי: ודאי

ינון אזולאי:  תמיד עשיתם את זה עם סיבות

זאב אלקין: לא עושים את זה

ינון אזולאי: אבל בסדר, זכותך להעלות את הדברים

בועז ביסמוט: ישיבה תקדימית

ינון אזולאי: כן, ישיבה תקדימית

ינון אזולאי:  פעם ראשונה

זאב אלקין: לא, זו הזיה

זאב אלקין:  זה חוק הבנקאות (שירות ללקוח)

זאב אלקין:  איך זה קשור למיזמים תשתיתיים

ינון אזולאי: זה מיזמים לאומיים, לא תשתיתיים

ינון אזולאי:  אם זה היה תשתיתיים – יכול להיות: מיזמים ציבוריים, תשתיות, רפורמות

זאב אלקין: אפשר להקריא את ההגדרה של הוועדה הזאת כשהיא הוקמה פה?     

ינון אזולאי: תיגש לפרוטוקול כשהוקמה הוועדה

זאב אלקין: לא, נמצאת פה היועצת המשפטית

זאב אלקין:  הרי זה קשור לדיון

ינון אזולאי: אה, אתה מבקש מהיועצת המשפטית? בסדר, אין בעיה

ינון אזולאי:  בבקשה

ארבל אסטרחן: קודם כול ברור שזה לא קשור

ארבל אסטרחן:  זה חוק של ועדת הכלכלה

זאב אלקין: שמעת תשובה

ינון אזולאי: לא, אני לא אמרתי שזה קשור

ינון אזולאי:  לא נגעתי

ינון אזולאי:  אמרת שאתה בקשר עם יושב-ראש הוועדה

ינון אזולאי:  זאת בקשת יושב-ראש הוועדה

ינון אזולאי:  יכול להיות שהוא גם דיבר איתך על זה, אני לא יודע

זאב אלקין: לא, הוא לא דיבר

ינון אזולאי: יש בקשה, אנחנו מבצעים את הבקשה

זאב אלקין: אין שיקול דעת?     

ינון אזולאי: יש שיקול דעת

ינון אזולאי:  חברי כנסת עכשיו ישקלו ויחליטו אם הם - - -     

ארז מלול: תהיה הצבעה

זאב אלקין: לא, כי השלב הבא יהיה לוועדת הסמים

זאב אלקין:  יש כל מיני אופציות שאפשר לשלוח את חוק הבנקאות

ינון אזולאי: אגב, אתה יודע כמה צריך ליזום בשביל להעביר חוק על הבנקאות? זה מיזם לא פשוט לטפל בבנקאות

זאב אלקין: דווקא לא שמתי לב בחוק ההסדרים שזאת הייתה עמדתה של הקואליציה

ינון אזולאי: קודם כול בחוק ההסדרים יש את חוק השקיפות, שיש לי הצעת חוק כזאת, והם הביאו אותה בחוק ההסדרים

ינון אזולאי:  וחוץ מזה, יש לי עוד כמה חוקים שכבר עולים בזמן הקרוב, גם על הבנקאות

ארבל אסטרחן: הוועדה למיזמים ציבוריים – הסמכויות שלה מתמצות בשתי מילים: עבודות ציבוריות

ינון אזולאי: נו, בנקאות זה לא עבודה ציבורית? אני לא מבין

ארבל אסטרחן: זה לא קשור

זאב אלקין: ברור שלא קשור

זאב אלקין:  הינה, היועצת המשפטית אומרת

ינון אזולאי: מה לא קשור? בנקאות זו לא עבודה ציבורית?         

זאב אלקין: נו, בחייך

ינון אזולאי: לא, אני באמת שואל אותך: מי נכנס לשם אם לא הציבור? טוב, אתה רוצה להוסיף עוד משהו, זאב?     

זאב אלקין: לא, אני מנסה להבין למה, מה הסיבה - - -     

ינון אזולאי: עזוב, אם לא הבנת עכשיו, אתה לא תבין גם עוד עשר דקות

ינון אזולאי:  אתה מסכים איתי? אתה לא תוכל להבין

ארבל אסטרחן: זה לא קשור אבל זה לא בלתי אפשרי

ינון אזולאי: אוה, אומרת היועצת המשפטית: זה לא קשור אבל זה לא בלתי אפשרי

זאב אלקין: לא, הכול אפשרי, גם ועדת סמים זה אפשרי באותה מידה

ארבל אסטרחן: נכון

ינון אזולאי: טוב, יש עוד מישהו שרוצה להוסיף?      מי בעד? מי נגד?         

נועה בירן-דדון: שישה בעד

ינון אזולאי: מי נמנע?     

ינון אזולאי: אושרה

ינון אזולאי: עבר

ינון אזולאי:  רוויזיה תהיה בשעה - - -     

זאב אלקין: מישהו ביקש?     

ינון אזולאי: לא, על הקודמת

ינון אזולאי:  תהיה בשעה 10:20

קריאה: זהו?     

זאב אלקין: יש הרבה נושאים

זאב אלקין:  הפרוטוקול - - -     

ינון אזולאי: לא, יש עוד

ינון אזולאי:  נראה לך כל כך מהר ישחררו אותך? אלקין לא משחרר כל כך מהר

ינון אזולאי: ב2

ינון אזולאי:  הצעת חוק לתיקון פקודת האגודות השיתופיות (מספר בתי אב ביישוב קהילתי), התשפ"ג, של חבר הכנסת יצחק קרויזר

ינון אזולאי:  היה ככה: הייתה בקשה לוועדת הפנים והגנת הסביבה, ועדת המדע והטכנולוגיה, וההמלצה של הלשכה המשפטית – ועדת החוקה, חוק ומשפט

ינון אזולאי:  הבקשה של יושב-ראש הוועדה – מיזמים ציבוריים

ינון אזולאי:  הצעת חוק דומה הועברה כבר לוועדה למיזמים ציבוריים

זאב אלקין: איזו ועדה?     

ארבל אסטרחן: מיזמים ציבוריים

ינון אזולאי: אתה רואה? אנחנו עושים את זה משהו ציבורי, אמרתי לך

זאב אלקין: למה?     

ארבל אסטרחן: כי עבר לשם נושא דומה

ארבל אסטרחן:  זו הסיבה היחידה

ינון אזולאי: אחרת לא היינו לוקחים את זה למיזמים

ינון אזולאי:  בגלל שניצלו שלא הייתי פה והעבירו את זה למיזמים, אז אנחנו עכשיו גם הולכים על זה

זאב אלקין: גם זה הזיה

ינון אזולאי: מה הזיה, שאני פה?     

ארז מלול: אני נמנע בגלל מה שאמרת

ינון אזולאי: למה, מה קרה?     

ארז מלול: אני מבין שדעתך נגד

ינון אזולאי: לא, דעתי לא נגד

ינון אזולאי:  דעתי נוחה

ינון אזולאי:  אם זה כבר שם, אני ממשיך עם זה

ינון אזולאי:       אוקיי, מי בעד ההצעה להעברה למיזמים?     

זאב אלקין: אגב, לפי הייעוץ המשפטי לאן זה היה צריך להגיע?     

ינון אזולאי: אמרתי, החוקה, חוק ומשפט

ינון אזולאי:  מי נגד? שניים נגד

ינון אזולאי:  מי נמנע?     

ינון אזולאי: אושרה

ינון אזולאי: גם זה עבר למיזמים

ינון אזולאי: אני עובר לסעיף ב3

ינון אזולאי:  הצעת חוק הרשויות המקומיות, התשפ"ג, של חבר הכנסת עמית הלוי וקבוצת חברי הכנסת

ינון אזולאי:  המלצת הלשכה המשפטית זה לוועדת הפנים והגנת הסביבה

ינון אזולאי:  היה מישהו מהאופוזיציה שביקש שזה יהיה לוועדת החוץ והביטחון

ינון אזולאי:  אנחנו מקבלים את דעתו של חבר הכנסת - -     

זאב אלקין: לא, ביקשתי נגב וגליל

ינון אזולאי: - - שאומר, שמה שבדרך כלל הלשכה המשפטית רוצה, אז אנחנו רוצים הפעם להיות איתו

זאב אלקין: אני אישית ביקשתי במליאה נגב וגליל

זאב אלקין:  אישית

ארבל אסטרחן: הוועדה פה לא מחויבת למה שהוצע - - -     

זאב אלקין: אני יודע, אבל אני חושב שיש פה בעיה בפרוטוקול

ינון אזולאי: מה אתה אומר? אז בוא נחזיר את זה למליאה?     

זאב אלקין: אפשר

זאב אלקין:  עוד פעם כל חברי הכנסת מהליכוד יברחו מההצבעה

טלי גוטליב: אנחנו לא בורחים

טלי גוטליב:  אנחנו אומרים בפה מלא

טלי גוטליב:  לא מפחדים

מתן כהנא: דברי בשם עצמך

ינון אזולאי: זה לא הנושא לדיון

טלי גוטליב: יש גבול לדמגוגיה - - -     

זאב אלקין: חברת הכנסת גוטליב, נאמת פה נאום חוצב להבות נגד החוק הזה

זאב אלקין:  אני התרשמתי והשתכנעתי ממך, והצבעתי כמו שאמרת, רק חיפשתי את השם שלך בפלט ההצבעה - - -     

טלי גוטליב: בלי טובות

ינון אזולאי: זאב, זה לא נושא הדיון

טלי גוטליב: אני רוצה רק לומר כאן לכל מי שנמצא פה, גם לחבריי מהקואליציה: לא שאני רוצה להיות צודקת, אבל נדמה לי שאת הצעת החוק הזאת תסירו מסדר-היום, נקודה, לאור מה ששמעתם בערוץ 13

טלי גוטליב:  מה נסגר אתכם?     

מתן כהנא: מה שמענו?     

ינון אזולאי: תודה

זאב אלקין: אז תצביעי פעם אחת נגד

מתן כהנא: טלי, את מסתכלת על ערוץ 13? אני בהלם

מתן כהנא:  לא, זה לא בסדר

זאב אלקין: אז תצביעי נגד פעם אחת, טלי

טלי גוטליב: אחרי ההקלטות ששמענו, נדמה לי שמוטב להסיר את הצעת החוק הזאת

מתן כהנא: ראיתי אתמול שוואטורי אמר שמסתכלים רק ערוץ 14

מתן כהנא:  מה את עכשיו מסתכלת על ערוץ 13?     

טלי גוטליב: מתן, אני לא מתבדחת

טלי גוטליב:  אני לא מבינה, יש משהו מצחיק ומבדח בהצעת חוק כזו?     

ינון אזולאי: אוקיי

ינון אזולאי:  מי בעד ההצעה להעביר את זה לוועדת הפנים והגנת הסביבה?     

זאב אלקין: רגע

זאב אלקין:  יש דיון? מה זה "מי בעד"? אבל צריך להיות דיון על זה

ינון אזולאי: - - -     

זאב אלקין: מה עבר? אי-אפשר

ינון אזולאי: זאב, בבקשה

זאב אלקין: באמת, זה כאילו כבר - - -     

ינון אזולאי: זה הזיה

מתן כהנא: זו פעם ראשונה שזה קורה

ינון אזולאי: פעם ראשונה שזה קורה

ינון אזולאי:  אצלי זו פעם ראשונה שזה קורה

זאב אלקין: ניסיון לזרוק את זה ככה מהיר

זאב אלקין:  ממה אתם מפחדים? מפחדים מדיון? חברת הכנסת גוטליב רוצה להגיד את עמדתה

טלי גוטליב: אל תדבר בשמי

טלי גוטליב:  הקול שלי הוא שלי

טלי גוטליב:  אני דווקא לא מתכוונת לחזור על זה

ינון אזולאי: זאב, לגופו של עניין, בבקשה

זאב אלקין: לגופו של עניין אני חושב שמדובר – איך קראת לזה? הצעת חוק מושחתת, נכון?     

טלי גוטליב: לא

טלי גוטליב:  את המילים הגדולות אני משאירה לך

טלי גוטליב:  אני קראתי לזה הצעת חוק עם ריח רע מאוד, וריח של שחיתות

ינון אזולאי: תודה

טלי גוטליב: ואני מסבירה ומבהירה: הייתי נגד זה, אני מקווה מאוד שזה לא יגיע לקריאה ראשונה

טלי גוטליב:  זה לא לכבודנו כולנו, ימין ושמאל, דרך אגב

זאב אלקין: קודם כול את צודקת

טלי גוטליב: אין צורך

טלי גוטליב:  הכול טוב

טלי גוטליב:  כבר דיברנו על זה מספיק

ינון אזולאי: זאב, דו-שיח אני לא מאשר

זאב אלקין: אבל זה לגופו של עניין

ינון אזולאי: לא, לגופו של עניין לאן זה צריך לעבור, לא מה ההצעה

זאב אלקין: לא, זה לגופו של עניין

ינון אזולאי: לאן זה צריך לעבור? גופו של עניין, האם להביא את זה לוועדת הפנים או לוועדת החוץ והביטחון? אני מוכן לתת לך אופציה לנגב גליל

טלי גוטליב: בדיוק, זה הדיון

זאב אלקין: קודם כול אנחנו הצענו, אם כבר, נגב גליל, כי היוזם לא מסתיר שזו הצעת חוק שנועדה לעיר מסוימת, למטרה מסוימת, לבחירות מסוימות

ארז מלול: למה נגב גליל? מה עם המרכז?     

זאב אלקין: כי הוא אמר שזה חוק טבריה

זאב אלקין:  יושב פה היוזם, אמר שדחיפות הטיפול בהצעת החוק קשורה לטבריה

טלי גוטליב: למה לא לוועדת החוקה? שמה יודעים לחוקק חוקים

טלי גוטליב:  בואו, תעבירו לחוקה

זאב אלקין: קשורה לטבריה

זאב אלקין:  אז אפשר נגב גליל

טלי גוטליב: אלקין, תעבירו את זה לוועדת החוקה, שמה יושבים משפטנים

טלי גוטליב:  אנחנו יודעים איך מחוקקים, מה הכללים, איך עושים

טלי גוטליב:  נעשה את זה שם בצורה מיטבית

טלי גוטליב:  זה הכול

טלי גוטליב:  נראה לי הכי טוב

זאב אלקין: אז תצביעי פה נגד העברה לוועדת הפנים

טלי גוטליב: אני לא מצביעה נגד, נשמה

זאב אלקין: אה, הבנתי, את רק מדברת נגד

טלי גוטליב: אני לא חברה בוועדה הזאת

זאב אלקין: מותר לך להצביע

זאב אלקין:  אני אגלה לך סוד

טלי גוטליב: אה, אני יודעת שמותר לי להצביע, נשמה

טלי גוטליב:  אני מחליפה ולא מצביעה

זאב אלקין: אז זו בחירה שלך

טלי גוטליב: יש כן רוב מספיק גם בלעדיי

זאב אלקין: זו הבחירה שלך

טלי גוטליב: אמת

זאב אלקין: אגב, גם במליאה מותר לך להצביע נגד

ינון אזולאי: אלקין, אני מבין שאתה לא רוצה לדבר - - -     

זאב אלקין: לא, אני רוצה

טלי גוטליב: מה חדש? אין מה להגיד

טלי גוטליב:  תצביעו על זה

טלי גוטליב:  באמת, סתם קשקושים

טלי גוטליב:  קשקשת ברשת קוראים לזה

טלי גוטליב:  נכון, מתן, המפקד?     

זאב אלקין: אני לא מצליח

ינון אזולאי: טלי

טלי גוטליב: אני יוצאת לוועדת הרווחה עוד רגע

ינון אזולאי: אוקיי

ינון אזולאי:  אז את רוצה שנחכה רגע?     

טלי גוטליב: לא, אין צורך

מתן כהנא: לא, תישארי פה איתנו, חברת הכנסת גוטליב

מתן כהנא:  תעשי טובה

מתן כהנא:  משעמם פה בלעדייך

טלי גוטליב: אני סומכת עליך, מתן

ינון אזולאי: בבקשה, אלקין

זאב אלקין: אז אני אומר שחוץ מהאופציות שאתה הצגת יש עוד אופציה

ינון אזולאי: אין בעיה

זאב אלקין: ישב פה היושב-ראש הקבוע של הוועדה הזאת בדיונים בחוק ההסדרים, וחוקים שהוא חשב שאין להם מקום, מה הוא עשה? הוא אמר: אני קובר את זה פה בוועדת הכנסת, אני לא מעביר את זה לשום מקום

זאב אלקין:  לפי דבריה של חברת הכנסת גוטליב, באמירה כל כך חריפה על החוק הזה, שנודף ממנו ריח של שחיתות – אם אני מצטט נכון הפעם, חברת הכנסת גוטליב – הדבר הנכון לעשות זה לעשות מה שאז עשה יושב-ראש הוועדה הקבוע

ינון אזולאי: מה לעשות?     

זאב אלקין: להשאיר את זה בוועדת הכנסת עד - - -     

ינון אזולאי: מה שאמרת, לקבור בוועדת הכנסת, אז מתן כהנא לא יוכל להיכנס, כי זה בית קברות יהיה

מתן כהנא: אדוני, אני רוצה פה להדגיש לוועדה שאני לא כהן מאז גיל 25

מתן כהנא:  בית הדין הגבוה קבע שהמשפחה שלי לא כוהנים

מתן כהנא:  אני יכול להיכנס גם לבית קברות, הכול בסדר

ינון אזולאי: אבל כץ הוא כהן צדק - - -     

זאב אלקין: אבל הוא כבר קבר פה חוק אחד

אליהו ברוכי: אולי תבוא פסיקה הפוכה, תמתין כמה ימים

מתן כהנא: לא נראה לי

זאב אלקין: בוודאי ובוודאי זה נכון בנסיבות שדיברה עליהן חברת הכנסת גוטליב, ואני לא יודע לבדוק אם זה נכון או לא, אבל מן הסתם זה ראוי לבדיקה

זאב אלקין:  היא הודיעה פה בדיון הקודם, שלפי המידע שמצוי ברשותה יש חקירת להב על החוק הזה

ינון אזולאי: אוקיי

ינון אזולאי:  מה זה קשור - - -     

זאב אלקין: אם יש חקירת להב, והיא הזהירה פה את חברי הקואליציה לחשוב פעמיים לפני שהם מצביעים בעד, מתוקף ההשלכות האפשריות שיכולות להיות, והזימונים לחקירה שמתבצעת

זאב אלקין:  כשזה המצב, אז הנכון הוא להמתין טיפה עם ההצבעה, להבהיר את הנסיבות האלה

ינון אזולאי: אם באמת תיפתח חקירה אנחנו נעביר את זה לביטחון לאומי

זאב אלקין: חברת הכנסת גוטליב שנפתחה חקירה

ינון אזולאי: אוקיי

ינון אזולאי:  תודה

זאב אלקין: אגב, אני הייתי שמח, לפני שאנחנו מחליטים באיזו ועדה זה נידון, באמת לקבל תשובה: נפתחה חקירה או לא נפתחה חקירה?     

ינון אזולאי: תודה

זאב אלקין: אז יש תשובה?     

ינון אזולאי: אני לא יודע

ינון אזולאי:  אני לא מעורה בלהב

ינון אזולאי:  תודה רבה

ינון אזולאי:  אני רוצה לעבור להצבעה

ינון אזולאי:  מי - - -     

זאב אלקין: התייעצות סיעתית

ינון אזולאי: אבל עברתי להצבעה

זאב אלקין: לא

ינון אזולאי: כל פעם זה קורה

מתן כהנא: אמרת "אני רוצה לעבור"

ינון אזולאי: בסדר

ינון אזולאי:  אין בעיה

ינון אזולאי:  חמש דקות

ינון אזולאי:  אנחנו לא נתווכח על קטנות עם אלקין

ינון אזולאי: תודה רבה

ינון אזולאי:  אני עובר להצבעה

ינון אזולאי:  מי בעד ההעברה של הצעת החוק - - -     

זאב אלקין: שנודף ממנה ריח של שחיתות, כדבריה של חברת הכנסת גוטליב, חברת סיעת הליכוד

ינון אזולאי: אני מאוד שמח שאתה מצטט כל פעם את חברת הכנסת גוטליב

ינון אזולאי:  זה מראה שיש לך געגועים לליכוד, וזה בסדר

זאב אלקין: היא לא נמצאת פה, אז מישהו צריך להגיד דברים בשם אומרם

ינון אזולאי: מי בעד העברה לוועדת הפנים?     

נועה בירן-דדון: שישה בעד

ינון אזולאי: מי נגד? מי נמנע?     

ינון אזולאי: אושרה

ינון אזולאי: הצעת החוק עברה לוועדת הפנים

ינון אזולאי: אנחנו עוברים לסעיף ג: קביעת ועדה לדיון בהצעה לסדר היום בנושא: "הפסקות חשמל בערב שבת ברחבי הארץ", של חברי הכנסת יעקב אשר, יונתן מישרקי, יוסף עטאונה וואליד אלהואשלה

ינון אזולאי:  במליאה ביקשו הוועדה המיוחדת לזכויות הילד, כי גם ילדים נפגעו מהפסקת החשמל; ועדת הכלכלה, כי היא מטפלת בחברת החשמל; וועדת הפנים והגנת הסביבה, כי בעצם כל החשמל נמצא בכל הפנים וגם בהגנת הסביבה של מדינת ישראל

ינון אזולאי:  ולכן אנחנו מבקשים שזה יהיה לוועדת הכלכלה, ששם מטפלים בחשמל

ינון אזולאי:  ואצל דוד ביטן תמיד החשמל דולק, אף פעם אין שם הפסקת חשמל

זאב אלקין: מדהים

זאב אלקין:  זו פעם ראשונה שאתם ענייניים בדיון הזה

ינון אזולאי: בגלל שאתה פה אנחנו משתדלים

מתן כהנא: לראשונה

ינון אזולאי: בדיון הזה, אתה אומר

זאב אלקין: לקח לך זמן, הגעת לסעיף ג'

ינון אזולאי: בסדר

ינון אזולאי:  בוא נראה

ינון אזולאי:  יכול להיות שאחר כך אנחנו חוזרים

ינון אזולאי:      אז מי בעד? מי נגד? מי נמנע?     

ינון אזולאי: אושר

ינון אזולאי: עבר לכלכלה

החוק הבאות:  << נושא >> 1

החוק הבאות:  פרק ג' (ייעול הליכי רישוי סביבתי) סעיפים 4, 9, 10 – 12, 15 – 16 (תיקון רישוי לפי חוק אוויר נקי), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו–2024), התשפ"ג–2023[פוצלה לפי סעיף 84(ב) לתקנון הכנסת] (מ/1612) << נושא >>      

ינון אזולאי: אני עובר לסעיף הבא בסדר-היום, סעיף ד: בקשות יושב-ראש ועדת הפנים והגנת הסביבה למיזוג הצעות החוק הבאות – זה על שניהם ביחד או על כל אחד בנפרד?     

נועה בירן-דדון: לא, על השניים הראשונים

ינון אזולאי: בסדר

ינון אזולאי:  1

ינון אזולאי:  פרק ג' (ייעול הליכי רישוי סביבתי) סעיפים - - -     

זאב אלקין: אבל זה סעיפים שונים

זאב אלקין:  למה צריך למזג אותם? מה ההסבר?     

ארבל אסטרחן: זה פרק מתוך חוק ההסדרים האחרון, וכשעשו כאן את הפיצולים פשוט הפרידו אותם לחוקים נפרדים

זאב אלקין: אז אם כבר החליטו להפריד למה צריך למזג? זה לא מיזוג של חוקים דומים, זה משהו אחר

זאב אלקין:  זה איחוד מחדש של מה שהוועדה הזאת החליטה לפצל

זאב אלקין:  למה?     

ארבל אסטרחן: נכון

ארבל אסטרחן:  כי זה מה שהוועדה החליטה, לדון בהם ביחד

ארז מלול: לוועדה יותר נוח ויותר ענייני לדון - - -     

זאב אלקין: אבל ועדת הכנסת כבר דנה בזה, וברוב קואליציוני

זאב אלקין:  אתם הצבעתם בעד לפצל את זה לשניים

זאב אלקין:  אז מה השתנה?     

ינון אזולאי: מה השתנה? שהיושב-ראש ביקש

ינון אזולאי:  הוא ביקש לשקול את זה עכשיו פה

ינון אזולאי:  העלית את הטיעון שלך, החברים עכשיו שוקלים, והם יחליטו

ארבל אסטרחן: מלכתחילה בחוק ההסדרים זה היה באותו פרק שעניינו ייעול הליכי - - -     

זאב אלקין: לא, כל חוק ההסדרים היה חוק אחד

ארבל אסטרחן: לא, זה היה באותו פרק

ינון אזולאי: אז אנחנו עכשיו מבקשים בחזרה - - -     

ארבל אסטרחן: זה היה באותו פרק

ארבל אסטרחן:  כאן הוחלט לפצל

ינון אזולאי: לפצל את זה

ינון אזולאי:  אם אתה זוכר, בגלל שישבת באותו יום, וביקשת כמה שפחות חוק ההסדרים, והתחשבנו במה שביקשת כחלק מזה

זאב אלקין: לא, זה לא העניין

ינון אזולאי: לא, כי פיצלנו חלק מהדברים בחוק ההסדרים

ינון אזולאי:  אז אחרי שפיצלנו, עכשיו אנחנו מבקשים למזג זאת בחזרה, על מנת לייעל תהליך החקיקה, ושזה יהיה בבת אחת, כדי שלא תגיד אחר כך: למה הבאנו את זה עוד פעם? אז אנחנו עושים את זה פעם אחת

זאב אלקין: שם זה ברור, שזה חוקים דומים

זאב אלקין:  זה אותו חוק

ינון אזולאי: גם הפעם החוק הוא חוק טוב, ואז אנחנו נראה בוועדה עד כמה הוא טוב

זאב אלקין: לא, זה לא עניין של טוב או לא טוב

ינון אזולאי: לא, ככה אמרת

זאב אלקין: לא, אמרתי: שם זה אותו חוק, בבקשה השנייה, ושזה מיזוג רגיל

זאב אלקין:  פה זה סעיפים שהם שונים לחלוטין

זאב אלקין:  זה פשוט משהו שהוועדה הזאת החליטה לדון כשני חוקים שונים, עכשיו היא מחליטה - - -     

ינון אזולאי: מכיוון שהוציאו אותו אז בצורה טכנית בחוק ההסדרים, לאחר שעבר חוק ההסדרים והתפנתה הוועדה, הפעם אנחנו מבקשים לחזור לאיך שהוא הגיע ולאחד אותם

ינון אזולאי:      אני מבקש לעבור להצבעה

ינון אזולאי:  מי בעד הבקשה הראשונה למיזוג? מי נגד? מי נמנע?      

ינון אזולאי: אושרה

ינון אזולאי: הבקשה עברה

זאב אלקין: תשאל מי לא השתתף בהצבעה

ינון אזולאי: מי לא השתתף בהצבעה? הוא אפילו לא שם לב

זאב אלקין: אבל היה כזה

זאב אלקין:  << נושא >> 1

זאב אלקין:  פרק ו' (פסולת בניין) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו–2024), התשפ"ג–2023 [פוצלה לפי סעיף 84(ב) לתקנון] << נושא >>      

ינון אזולאי: אנחנו עוברים לבקשת מיזוג נוספת

ינון אזולאי:  היועצת המשפטית

ארבל אסטרחן: הבקשה הקודמת הייתה שני פרקים מחוק ההסדרים, שתי הצעות שעברו בקריאה הראשונה

ארבל אסטרחן:  עכשיו מדובר בבקשה למזג גם כן פרק מחוק ההסדרים, אבל ביחד עם הצעה פרטית של חבר הכנסת אלקין, שעוסקת באותו נושא, נמצאת על שולחן ועדת הפנים

ינון אזולאי: אז זו בקשה של אלקין למזג?     

זאב אלקין: לא, זו בקשה של ועדת הפנים

ינון אזולאי: ואתה מסכים עם זה?     

זאב אלקין: כן, כי זה מה שעושים - - -     

ינון אזולאי: חבר'ה, אלקין מסכים על המיזוג

ינון אזולאי:  ואם אלקין מסכים, סוף סוף הוא עושה משהו ישר, אנחנו איתו, אנחנו מבקשים להיות עם אלקין

ינון אזולאי:  מי בעד? כולל אלקין

ינון אזולאי:  תצביע, מתן

זאב אלקין: הפעם אנחנו בעד

ינון אזולאי: מי נגד? מי נמנע?     

ינון אזולאי: אושר

ינון אזולאי: אוקיי

ינון אזולאי:  תודה רבה

ינון אזולאי: אנחנו עוברים לסעיף הבא על סדר-היום: ה

ינון אזולאי:  בקשת חברת הכנסת עאידה תומא סלימאן להעברת הצעת חוק לביטול ההתיישנות בעבירות מין במשפחה (תיקוני חקיקה), התשפ"ג–2023, של חברת הכנסת עאידה תומא סלימאן וקבוצת חברי הכנסת, מוועדת החוקה, חוק ומשפט לדיון בוועדה המשותפת של ועדת החוקה, חוק ומשפט והוועדה לקידום מעמד האישה לדיון בהצעת חוק לביטול ההתיישנות בעבירות מין (תיקוני חקיקה)

ינון אזולאי:  אז הבקשה היא להעביר את זה לוועדה המשותפת, נכון?     

ארבל אסטרחן: כן, שכבר עברו אליה - - -     

ינון אזולאי: שעברו כבר שתי הצעות חוק

ינון אזולאי:  מישהו רוצה?     

עופר כסיף: כן, אני אנמק

ינון אזולאי: כן, בבקשה

עופר כסיף: אני חושב שזה אמור להיות די ברור, שמטבעה של ההצעה הזאת, שעוסקת בעבירות מין במשפחה, שהקורבנות העיקריים הן נשים, אני חושב שהדבר הנכון שתדון בזה הוועדה לקידום מעמד האישה, או לפחות ועדה משותפת

עופר כסיף:  יש בזה גם סוג של פשרה

ינון אזולאי: אז זה ועדה משותפת

ינון אזולאי:  מי בעד? מי נגד? מי נמנע?     

ינון אזולאי: אושרה

ינון אזולאי: אושר פה אחד

ינון אזולאי:      אנחנו יוצאים להפסקה, נחזור ב-10:20 לבקשת הרוויזיה

ינון אזולאי:  תודה רבה

ינון אזולאי: אני מחדש את הישיבה

ינון אזולאי:  דנים על הרוויזיה שהגישו חברי הכנסת אלקין ונאור שירי

ינון אזולאי:  חבר הכנסת אלקין, אני מאמין שאתה רוצה לנמק, בבקשה

זאב אלקין: אדוני היושב-ראש, מדובר על הבקשה, בעיניי היא לא נכונה

זאב אלקין:  אני אמרתי את זה גם במהלך הדיון

זאב אלקין:  אין שום הצדקה

זאב אלקין:  ומהדברים של הממשלה כאן לא השתמע שזה הנושא האחרון שנשאר במשא-ומתן מול האמריקנים בנושא של פטור מוויזות, ולכן אין סיבה לקחת מחברי הכנסת את הכלי המינימלי שלהם כדי ללמוד את הצעת החוק, את ה-24 שעות שהתקנון מקנה להם

זאב אלקין:  הממשלה פה מרצונה ויתרה על בקשה לפטור מחובת הנחה בקריאה ראשונה, עיכבה את תחילת קידום החקיקה בשבועות שלמים

זאב אלקין:  אז אחרי שהממשלה מעכבת בשבועות שלמים, אין סיבה שחברי הכנסת לא יקבלו אפילו 24 שעות

זאב אלקין:       ואני מציע לך גם לשקול את זה שוב, כי כדאי לכנסת להגן על הזכויות שלה

זאב אלקין:  היום אחד בקואליציה, אחר כך אחר

זאב אלקין:  הפטור מחובת הנחה לקריאה שנייה ושלישית הוא כלי ששמור לנסיבות מיוחדות, והן אינן מתקיימות במקרה הזה

ינון אזולאי: אוקיי

ינון אזולאי:  תודה

ינון אזולאי:  רק לדברך, שוחחתי עם השר משה ארבל, ואחד מחברי הכנסת מהאופוזיציה – הוא ביקש שלא לנקוב בשמו, אבל אני גם יודע מי זה – פנה אליו אז ואמר לו: תשמע, למה החוק עכשיו? ולמה צריך אותו? אז הוא אמר לו: תשמע, זה חלק מההערות והבקשות של ארצות הברית

ינון אזולאי:  תיגש לדבר איתם

ינון אזולאי:  הוא אמר לו: תן לי את הזמן לדבר איתם

ינון אזולאי:  אגב, הוא לא חזר אליו עם התשובה

זאב אלקין: כי התשובה הייתה שזה - - -     

ינון אזולאי: לא, אותו חבר כנסת לא חזר אליו

ינון אזולאי:  אני מדייק

ינון אזולאי:  ונמצא פה גיל, נציג של משרד הפנים, והוא אומר לנו, שזו הצעת החוק האחרונה - - -     

זאב אלקין: הצעת חוק כן, יש עוד הרבה נושאים - - -     

ינון אזולאי: יש עוד כמה דברים שנסגרים

ינון אזולאי:  ברגע שהם רואים שהעברנו חקיקה, הם יעבירו את הכול

זאב אלקין: איך הם יעבירו הכול?     

ינון אזולאי: אבל לקחתי את הדברים שלך לתשומת ליבי, ואתה רואה שגם עשיתי שיחה

ינון אזולאי:  ובאמת מתוך כובד ראש אני מבקש להצביע על הרוויזיה

זאב אלקין: התייעצות סיעתית

ינון אזולאי: אין לך התייעצות סיעתית ברוויזיה

זאב אלקין: למה? תמיד יש

ארבל אסטרחן: - - -     

ינון אזולאי: לא

ינון אזולאי:  אז זה רק פה

זאב אלקין: הינה, ייעוץ משפטי אומר לך שיש

ינון אזולאי: ברוויזיות בדרך כלל אין

ינון אזולאי:  אני אתן, אבל אני אומר לך שאני מטייל קצת בוועדות, לא הרבה

ינון אזולאי:  בכל מקרה, 10:27 אנחנו נעשה פה את ה - - - אבל אני רק אומר לך, ברוויזיות - - -     

זאב אלקין: 10:27 ו-47 שניות

ינון אזולאי: אני מחדש את הישיבה, על פי בקשת זאב אלקין שיהיה ב-10:27 ו-45 שניות

ינון אזולאי:       אני ניגש להצבעה על בקשת הרוויזיה, דיון מחודש בהצעת החוק, לקבל עליה את הפטור

ינון אזולאי:  מי בעד הרוויזיה?     

נועה בירן-דדון: שניים

ינון אזולאי: מי נגד?     

נועה בירן-דדון: שישה

ינון אזולאי: מי נמנע?     

ינון אזולאי: לא אושרה

ינון אזולאי: אז הרוויזיה לא התקבלה, נדחתה

ינון אזולאי:      יש בקשת רוויזיה של יושב-ראש הוועדה על הצעת חוק הרשויות המקומיות

ינון אזולאי:  אנחנו נודיע מתי יהיה הדיון על הרוויזיה

זאב אלקין: אם הוא ביקש, אז אני מצטרף אליו לבקשה

ינון אזולאי: ברור

ינון אזולאי:  אתה תמיד אחרי הטובים

ינון אזולאי:      אם ככה, בינתיים הישיבה נעולה

ינון אזולאי:  תודה